Skieter had 'geestesongesteldheid' | Maroela Media
Skieter had 'geestesongesteldheid'
Reese Fallon. Foto: Facebook
Die 29-jarige man wat Sondagaand op mense buite 'n restaurant in Toronto, Kanada, losgebrand het, was geestesongesteld.
Volgens Faisal Hussain se gesin het hy sy lewe lank met geestesongesteldheid gesukkel en was psigoties en depressief.
'n 10-jarige meisie en 18-jarige jong vrou is ná die aanval in Greektown dood en minstens 13 mense is beseer. Hussain is tydens 'n skietgeveg met die polisie doodgeskiet.
Die polisie probeer intussen steeds die motief vir die aanval vasstel. Hussain het saam met sy ouers in 'n woonstelblok in Thornclifffe Park gebly. Volgens berigte is hy in Kanada gebore en kom sy ouers van Pakistan af.
Volgens bure en vriende was Hussain altyd vriendelik en het niemand onraad gemerk nie. Sy ouers het in 'n verklaring gesê hulle het professionele hulp vir hul seun gekry, maar dit was onsuksesvol.
'n Skermskoot uit 'n video wys die skieter op die toneel.
"Ons het ons bes gedoen om vir hom hulp te kry vir sy stryd en pyn. Ons sou nooit kon dink dat sy lewe tot so 'n vernietigende einde sou kom nie." Die gesinslede het hul medelye uitgespreek met die slagoffers van die skietvoorval.
Die 18-jarige slagoffer is intussen geïdentifiseer as Reese Fallon. Sy het verlede jaar matriek behaal en sou glo onlangs begin studeer het.
Maroela Media het vroeër berig oor die skietery wat omstreeks 22:00 plaaslike tyd tussen Danforth- en Loganlaan plaasgevind het in 'n besige woongebied waar ook baie restaurante en kafees geleë is.
'n Video deur 'n ooggetuie wys hoe 'n man in swart geklee drie skote vanaf die sypaadjie in een winkel in vuur. Ooggetuies het tussen 20 en 30 skote gehoor.
Een van die inwoners het 'n ander video op Twitter gedeel wat skynbaar uit 'n woonstel geneem is en waarin gehoor kan word hoe skote deur die lug klap, met sirenes in die agtergrond.
Ek stem saam Lindie – jy is heeltemal reg.
Gelukkig is ons nie stupid nie!
Ek stem saam met Albetros
Iqra Khalid , Melanie Joly , Erin Mills en Justin Trudeau se liberalistiese M 103 Anti Islamofobie werking!
Nog n sukses verhaal vir immigrasie en die multikultuur samelewing. Iemmand gaan altyd uitvoel as hy nie dieselfde lyk, voel, dink, presteer as die meerderheid van sy samelewing nie.